section_heading: Osnovna škola Cim
paragraph_text: Osnovna škola Cim Mostar je počela s radom 1976. godine kao osmogodišnja škola i bila je područni odjel Desete osnovne škole. Osnovna škola Cim Mostar 1980. godine postaje područni odjel Osnovne škole Bijeli Brijeg. U Cimu ostaje četverogodišnja škola jer su viši razredi od V. do VIII. razreda prešli u Osnovnu školu Bijeli Brijeg koja se 1. rujna 1992. godine preimenovala u Osma osnovna škola Mostar. Današnji naziv te škole je Osnovna škola Silvija Strahimira Kranjčevića Mostar. Od 1993. godine Osnovna škola Cim Mostar ponovno je osmogodišnja škola.